कस्टोडियन भूमि पर बसे किसानों को खातेदारी अधिकार के लिए लगेंगे शिविर
कस्टोडियनभूमि पर खातेदारी अधिकार देने का मार्ग प्रशस्त हो जाने पर शनिवार को ग्राम बसई में चल रहे धरने पर राज्य सरकार के प्रतिनिधि विराटनगर विधायक फूलचंद भिंडा क्षेत्रीय विधायक राजेन्द्र सिंह यादव पहुंचे। उन्होंने कस्टोडियन भूमि के निस्तारण को लेकर राज्य सरकार द्वारा किसानों के हित में लिए गए निर्णय से अवगत कराया।
विधायक डॉ भिंडा ने कहा कि किसानो की मांग पर क्षेत्रीय विधायक राजेंद्र यादव किशनगढ़ बास विधायक रामहेत यादव ने विधानसभा में प्रश्न उठाने के बाद सरकार ने इसके लिए नियम बनाए ताकि कस्टोडियन प्रभावित किसानों को जमीन का खातेदारी अधिकार प्राप्त करने में किसी भी प्रकार की समस्याओं का सामना करना पड़े। डॉ भिंडा ने कहा कि सरकार ने 5 बीघा जमीन पर 10 प्रतिशत, 15 बीघा जमीन पर 20 प्रतिशत और 15 बीघा से अधिक जमीन पर डीएलसी की 30 प्रतिशत राशि अदा कर शुल्क जमा कर खातेदारी अधिकार दिए जाने का निर्णय लिया है साथ ही अनुसूचित जाति, जन जाति, बी पी एल परिवारों से उक्त निर्धारित राशि की 50 प्रतिशत राशि लेने का निर्णय लिया है जब की पूर्व में यह राशि 50 प्रतिशत थी तथा अनुसूचित जाति, अनुसूचित जन जाति और बीपीएल के परिवारों के लिए 25 प्रतिशत तय थी। डॉ भिंडा ने कहा खातेदारी अधिकार देने के लिए प्रत्येक पंचायत मुख्यालय पर शिविर लगाए जाएंगे। जमीन के नियमन में वर्तमान कब्जे का ध्यान रखा जाएगा। विधायक राजेंद्र सिंह यादव ने कहा कि सरकार ने किसानों के प्रति गंभीरता भरा रुख अपना कर प्रजातंत्र का सम्मान किया है। जिसके लिए मुख्यमंत्री वसुंधरा राजे सिंधिया और राजस्व मंत्री अमरा राम चौधरी का संपूर्ण राज्य के विषय रूप से कोटपूतली विधानसभा क्षेत्र कस्टोडियन प्रभावित किसान ह्रदय से आभार व्यक्त करते है। जीवन बचाओ आंदोलन के मुख्य संयोजक नित्येन्द्र मानव ने कहा कि कस्टोडियन भूमि के चलते पिछले 70 सालों से किसानों का लगातार शोषण हो रहा है और शोषण का स्तर दिनों दिन बढ़ रहा था। लेकिन राज्य सरकार ने गंभीर रूख अपना कर प्रभावी संवेदनशीलता का परिचय दिया है। जिससे किसान, राज्य सरकार का ऋणी रहेगा।
देवेंद्र दलाल ने कहा कि जिस गंभीरता से राज्य सरकार ने किसानों की समस्या को समझा है और जिन जिन जनप्रतिनिधियों ने इस समस्या का हल निकालने में अपनी भूमिका निभाई है उन सभी का सम्मान होना आवश्यक है। ब्राह्मण महासभा के प्रदेश उपाध्यक्ष भास्कर शर्मा ने कहा कि जब जब भी हमने समर्पण भाव से संघर्ष किया है तब तब सकारात्मक परिणाम आए हैं। दिनेश मीणा, यूथ कांग्रेस के प्रदेश सचिव भीम पटेल, कर्मवीर बोकन, पूर्व जिला पार्षद बाबू लाल यादव, राम सिंह सैनी, शंकर कसाना, जनता दल के प्रदेश महासचिव रवि शंकर जोशी ने विचार विचार व्यक्त करते हुए राज्य सरकार का आभार व्यक्त किया। पंचायत समिति सदस्य दाताराम जाट ने धरने पर आगंतुक अतिथियों का आभार व्यक्त किया। इस दौरान सरपंच मीना देवी, विकास डोई, हिमांशू सैन, राव मनोज, डॉ अंबेडकर विचार मंच समिति के अध्यक्ष छीतर मल वर्मा, काशी राम, कंवर सिंह, विक्रम गुर्जर, मनीष चौधरी सहित सैकड़ों लोग उपस्थित रहे। धरना संयोजक मनोज चौधरी ने धरने के संचालन में सहयोग देने के लिए विधायक राजेंद्र सिंह यादव, डॉ फूल चंद भिंडा, रामहेत यादव, पंचशील जैन आदि का आभार व्यक्त किया। इसके बाद धरना समाप्त किए जाने की घोषणा की।
सीएम से मिलकर जताएंगे आभार
कस्टोडियनभूमि पर खातेदारी अधिकार दिए जाने का मार्ग प्रशस्त हो जाने पर विधायक राजेन्द्र सिंह यादव, विराटनगर विधायक डॉ फूलचंद भिंडा की अगुवाई में किसान बचाओं आंदोलन के पदाधिकारीगण जयपुर सीएम से 6 मार्च को भेंट कर आभार जताएंगे।
कोटपूतली. ग्रामीणोंको संबोधित करते विधायक यादव।
कोटपूतली. कस्टोडियनभूमि पर खातेदारी अधिकार प्रशस्त हो जाने के बाद शनिवार को धरनास्थल पर उपस्थित ग्रामीण जनप्रतिनिधि।
hin_Deva hin_Deva hin_Deva hin_Deva hin_Deva awa_Deva awa_Deva hin_Deva